== Torstenson-krigen ==
Han fødtes i Marburg i Kassel ([[Hessen-Kassel]]), hvor faderen skal have været skrædder. Han har oprindelig været bestemt for studier, men må under [[Trediveårskrigen]] have opgivet disse for at kæmpe i protestanternes rækker, da han siges at have været en ivrig [[Calvinisme|calvinist]]. Han synes at være kommet til Danmark i foråret [[1628]] med grev [[Henrik Holck]], under hvem han formentlig har tjent i [[Det Tysk-romerske Rige|Tyskland]], og blev kort efter ansat som [[Kaptajn (militær)|kaptajn]] ved landfolket (Oplandske Regiment) i [[Norge]], hvor just samme år en stående hær blev oprettet. Det følgende år blev han forflyttet til Bergen for der at istandbringe den nye militære ordning og beskikkedes [[1636]] til [[vagtmester]] på [[Bergenhus]] samt kort efter til [[major]]. [[1641]] blev han [[oberstløjtnant]] ved et regiment knægte i [[Bergenhus Len]], og da [[Torstenson-krigen|den svenske fejde]] udbrød, kaldtes han i begyndelsen af [[1644]] af [[statholder]] [[Hannibal Sehested (rigsskatmester)|Hannibal Sehested]] til [[Oslo|Christiania]] for at vogte grænserne mod [[Sverige]] med Akershusiske Regiment under [[oberst]] [[Henrik Bielke (rigsadmiral)|Henrik Bielke]], i hvis fraværelse han oftere kommanderede regimentet, og deltog nu under den hele fejde med megen dygtighed i en stor del af de forefaldne affærer, til dels på svensk grund. Ved de efter krigen foretagne forandringer i de militære forhold fik Reichwein fra begyndelsen af [[1646]] som oberst kommandoen over det Akershusiske Regiment og har fra denne tid begyndt en endnu bevaret journal og kopibog, der går til og med året [[1657]], og som senere er blevet udgivet.
Historie